Vincas Karalius (1864)

Vincas Karalius (1864 m. gegužės 11 d. Asiūkliai, Balbieriškio valsčius – 1944 m. spalio 13 d. Čikaga) – JAV lietuvių visuomenės veikėjas, leidėjas.

Biografija 
Mokėsi Veiverių mokytojų seminarijoje. 1889 m. atvyko į JAV. Čia turėjo siuvyklą, spaustuvę. 1896–1898 m. leido (1896 m. ir redagavo) laikraštį „Kardas“, 1898 m. jo priedą žurnalą „Galybė“, 1904–1907 m. Brukline su K. Jankumi – savaitraštį „Spindulys“, jo redaktorius. Dalyvavo Lietuvių mokslo draugystės ir Susivienijimo lietuvių Amerikoje veikloje. Išleido J. Šliūpo „Išganymas vargdienio“ (1897 m.) ir kitų autorių knygų. Bendradarbiavo JAV lietuvių leidiniuose „Vienybė Lietuvninkų“, „Galybė“, „Naujoji draugija“, „Spindulys“ ir kt.

Šaltiniai 

Lietuvos leidėjai
Lietuvos redaktoriai
JAV lietuviai